ডিএমপি কমিশনার আছাদুজ্জামান মিয়া জানান, কেন্দ্রীয় শহীদ মিনারকে ঘিরে নিশ্ছিদ্র নিরাপত্তা বেষ্টনী গড়ে তোলা হবে। থাকবে চার স্তরের নিরাপত্তা ব্যবস্থা। প্রথম স্তরে শহীদ মিনার কেন্দ্রিক, দ্বিতীয় স্তরে ঢাকা বিশ্ববিদ্যালয়ের জগন্নাথ হল, টিএসসি ও ঢাকা মেডিকেল কলেজ হাসপাতাল; তৃতীয় স্তরে পলাশী, চানখাঁরপুল ও হাইকোর্ট এলাকা এবং চতুর্থ স্তরের নিরাপত্তায় থাকবে ওয়াচ টাওয়ার, হেলিকপ্টারে পর্যবেক্ষণ ও উচু ভবনের ছাদ থেকে নজরদারি। শহীদ মিনারের প্রত্যেকটি প্রবেশ মুখে থাকবে আর্চওয়ে, চেকপোস্ট, মেটাল ডিটেক্টর সার্চ ব্যবস্থা, উন্নত ট্রাফিক ব্যবস্থা ও রোডম্যাপ। পুরো কেন্দ্রীয় শহীদ মিনার এলাকা থাকবে সিসি (ক্লোজ সার্কিট) ক্যামেরার নিয়ন্ত্রণে।